Shalom! Tervetuloa Veahavta et Israel -ohjelman pariin.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
"Jumala ei salli itseänsä pilkata; -
sillä mitä ihminen kylvää, sitä hän myös niittää."
Ilmestyskirja kertoo, että Jumala seuraa kaikkea.
Hän kirjaa kaiken ylös kirjoihinsa.
Siksi Jumala avaa tuomiopäivänä kirjat, -
ja näyttää jokaiselle, olivatpa he keitä tahansa ja mistä tahansa -
ja tunsivatpa he Jumalan tai eivät, heidän täytyy tehdä tili.
Sen näimme viime kerran opetuksen lopussa.
Kaikki on oleva paljastettua Jumalan edessä.
Meidän on tehtävä tili kaikesta, mitä olemme tehneet.
Se on pelottava ajatus. Jokainen ajatus, sana ja teko.
Sekään, minkä yritin tehdä salassa, ei ole Jumalalle salaisuus.
Jokainen luotu joutuu hänen eteensä tekemään tiliä.
Onko meillä mitään toivoa? Mihin voimme turvata?
Siitä tulee kauhistuttava kokemus, jos olemme oman itsemme varassa.
Mutta kiitos Jumalalle, meillä on apu, -
ylimmäinen pappimme.
Kaikilla Jeesuksen omilla -
on ylimmäinen pappi.
Mitä ylimmäinen pappi sinulle merkitsee?
Monet ovat kiinnostuneita vain Uudesta testamentista.
Vanha testamenttihan kuuluu menneisyyteen eikä koske meitä.
Tooran voi unohtaa kokonaan. Sehän on kahle.
Ei, vaan meidän täytyy huomata, mitä Heprealaiskirjeessä sanotaan.
Yksi Tooran pääasioista on -
uhri ja uhraamisen syy: -
synti.
Jeesus ei ole huijari -
vaan Jumalan ainokainen Poika, -
Jumalan lähettämä Lunastaja, -
jonka tehtävä oli pelastaa meidät synnistä.
Voimme olla siitä varmoja, koska Jeesus täytti Tooran vaatimukset.
Kaikki uskovat sanovat: "Kyllähän hän lain täytti."
Etkö halua tietää, mitä se tarkoittaa ja miten se tapahtui?
Sen ymmärtäminen on hyvin tärkeää.
Sen näemme, kun pääsemme Heprealaiskirjeen luvun 4 loppuun.
Avataan Raamattu Hepr. 4:14:stä.
Hepr. 4:14.
Juuri edellä sanottiin, että meidän on tehtävä tili Jumalalle.
Meidän täytyy puhua Jumalalle elämästämme.
Siitä, mitä olemme tehneet ja mitä emme ole tehneet hänelle.
Niistäkin asioista, joita häpeämme. Mitä aiomme sanoa?
Meidän ei tarvitse sanoa mitään, koska meillä on ylipappi.
Jae 14: "Kun..." Siinä viitataan edelliseen opetukseen tilinteosta.
Kun meillä on ylimmäinen pappi? Ei siinä sanota niin.
Vaan: "Kun meillä on suuri ylimmäinen pappi..."
Jeesuksen työ on suurempi kuin Tooran mainitsemien ylipappien.
Noiden ylipappien alkuperä oli eri.
Messias ei ole leeviläisen lain mukainen ylipappi.
Laki on muuttunut.
Vanha laki ei ole kuitenkaan jäänyt vaille merkitystä.
Puhumme asiasta enemmän, kun pääsemme lukuun 7.
Lain muuttuminen tarkoittaa erilaista näkökulmaa.
Laki piti muuttaa -
väärän juutalaisen opin vuoksi.
Toorassa ei missään kohtaa sanota, -
että ihminen tulee vanhurskaaksi Tooran avulla.
Se ei ollut Jumalan tarkoitus Tooralle.
Jumala antoi Tooran näyttääkseen meille syntimme, -
riittämättömyytemme ja kykenemättömyytemme voittaa sitä.
Tooran sisältämä laki osoittaa, että me tarvitsemme Vapahtajaa.
Jos ei-uskova soveltaa Tooraa elämäänsä, -
hän huomaa olevansa syntinen ja tarvitsevansa Vapahtajaa.
Toora vie meidät takaisin uskoon Aabrahamin liittoon.
Niin Paavali opettaa.
Rabbit näkivät Tooran 2000 vuotta sitten pelastuksen välineenä.
Mutta sitä se ei ollut, koska se ei saanut aikaan täydellisyyttä.
Toora ei muuttanut minua valtakunnan kansalaiseksi, -
koska se osoitti, miksi en ole sovelias valtakuntaan.
Olen kapinallinen, väärämielinen ja syntinen.
Toora kertoo sen, -
jotta joutuisin palaamaan uskoon, joka Aabrahamilla oli (1. Moos. 15:6).
Aabraham uskoi Herraan, ja Herra luki sen hänelle vanhurskaudeksi.
Lakiin tuli muutos.
Näkökulma muuttui. Mooseksen laki ei aikaansaanut täydellisyyttä.
Se ei ollut tarkoituskaan. Tarkoitus oli ajaa meidät uuteen totuuteen.
Uusi totuus perustuu uuteen pappeuteen.
Eikä se ollut uusikaan vaan edelsi Aaronin pappeutta, -
josta Toora kertoo.
Toorassa kerrotaan myös tuosta ikivanhasta pappeudesta.
Jumala vannoi: "Sinä olet pappi iankaikkisesti, -
Melkisedekin järjestyksen mukaan."
Messias on suuri ylipappi, koska hän ei ole Leevin sukulinjasta -
vaan Melkisedekin. Kyseessä on hengellinen asia.
Messias ei syntynyt eikä hänellä ole taivaallista sukupuuta, -
koska hän on aina ollut olemassa.
Puhumme tästä lisää luvun 7 yhteydessä.
Melkisedekin pappeudesta oli ainutlaatuista muun muassa se, -
että leeviläiset papit Aaronin suvusta -
ottavat lahjan ihmiseltä ja uhraavat sen Jumalalle.
Melkisedek taas otti Jumalalta ja antoi ihmisille.
1. Mooseksen kirjassa kerrotaan, -
että Melkisedek antoi Aabrahamille leipää ja viiniä.
Melkisedekin pappeuden leipä ja viini -
viittaavat Messiaan ruumiiseen ja vereen.
Messiaan pappeus riittää, koska se antaa meille pelastuksen -
Messiaan ruumiin ja veren välityksellä.
Kerroin aiemmin kokevani ongelmallisena sen, -
että ihmiset haluavat vähätellä Messiaan veren merkitystä.
Mutta jos ymmärtää ehtoollisen merkityksen, -
ei erehdy vähättelemään.
Jeshua itse sinä yönä, jona hänet kavallettiin, -
mursi leivän ja sanoi: "Tämä on minun ruumiini, teidän edestänne annettu."
Eli hänen ruumiinsa kuolisi.
Leipä on vertauskuva Messiaan ruumiista, sen kuolemisesta.
Veri on vertauskuva lunastuksesta, koska lunastus tapahtuu veren kautta.
Joku kysyi, onko kyse Messiaan verestä vai hänen kuolemastaan.
Hänen kuolemansakin on tärkeä, -
mutta myös nimenomaan Messiaan veressä on voima.
Se näkyy läpi ilmestysmajan ja temppelin palveluksen historian.
Vasta kun tiedämme tämän, -
annamme riittävästi arvoa sille, mikä on Jumalalle erittäin kallisarvoista.
Jae 14: "Kun meillä siis on suuri ylimmäinen pappi, -
läpi taivasten kulkenut..."
Siinä kerrotaan Messiaan alkuperästä.
Hän tuli tähän maailmaan taivaasta.
Ei kukaan muu ole noussut taivaaseen paitsi hän, joka sieltä laskeutui -
eli Jeshua, Jumalan Poika.
Ylipappimme ei ole vain ihminen vaan alkuperältään Jumala.
Hänestä tuli ihminen työtään varten, mutta hän on täysi Jumala ja ihminen.
"Kun meillä siis on suuri ylimmäinen pappi, -
läpi taivasten kulkenut, Jeesus, Jumalan Poika, -
niin pitäkäämme kiinni tunnustuksesta."
Kun ajattelet ylipappia, mikä päivä tulee mieleesi?
Vastaus on jom hakippurim, sovituspäivä.
Sovituspäivänä ylipappi teki kaiken työn.
Oli hänen päivänsä palvella kansaa.
Kansa ei istunut toimettomana, vaan heilläkin oli tehtävä.
Jos nykyään menee synagogaan sovituspäivänä, -
näkee, että pääasiana on tunnustaminen.
Tunnustamme syntimme mutta lisäksi myös uskon ylipapin työhön, -
jonka kautta saamme synnit anteeksi.
Se oli totta aiemmin.
Se on totta nytkin, kun ymmärrämme, että meillä on suuri ylipappi.
Me emme muistele juutalaisten tavalla mennyttä ja toivo, -
että ylipapin tehtävä palautetaan vielä.
Maallista ylipapin tointa ei palauteta, koska Jumalalla on parempaa.
Hänellä on valtakunta ja Vapahtaja, -
jonka aikaansaama lunastus ei kestä vain yhden vuoden vaan ikuisesti.
Siksi voimme saada ikuisen pelastusvarmuuden.
Meitä ei lunastettu vuohien ja lampaiden verellä -
vaan Jumalan kallisarvoisen Pojan verellä.
"...niin pitäkäämme kiinni tunnustuksesta.
Sillä ei meillä ole sellainen ylimmäinen pappi, -
joka ei voi kärsiä kanssamme..." Niin siinä lukee kirjaimellisesti.
Hän ymmärtää, koska vaikka hän on ainiaan täysi Jumala, -
hän tyhjensi itsensä.
Fil. 2:ssa kerrotaan, -
miten Messias tyhjensi itsensä.
Hän ei katsonut saaliikseen olla Jumalan kaltainen, -
koska hänen ei tarvinnut. Hän oli ja on Jumala ikuisesti.
Hän tyhjensi itsensä, otti palvelijan muodon -
ja oli kuuliainen kuolemaan asti, hamaan ristinkuolemaan.
Lukiessamme tätä kohtaa tunnustamme, kuka Messias on sekä -
tunnustamme syntisyytemme ja uskomme hänen lunastustyöhönsä.
Koska hän oli täysi ihminen, hän kykeni ymmärtämään -
tai kärsimään meidän heikkouksiamme.
Heikkous tarkoittaa alttiutta langeta kiusauksiin.
Hän ymmärtää, -
koska hän "on ollut kaikessa kiusattu samalla lailla kuin mekin..."
Messias tuntee kiusaukset.
On kuitenkin yksi suuri ero. Tässä kohdassa korostetaan erästä asiaa.
Kyllä, hän koki kiusauksia kaikissa asioissa, -
koska hän oli ihminen ja koki kuin ihminen.
Messias ei vain näytellyt ihmistä tai tullut ihmisen kaltaiseksi, -
vaan hän oli oikeasti täysi ihminen.
Koska hän oli täysi ihminen, hän koki kiusauksia.
Tärkeä kohta ikään kuin huutaa jakeen 15 lopusta: -
"...kuitenkin ilman syntiä."
Hän tiesi, millaista oli kamppailla kiusauksen kanssa, -
mutta hän ei koskaan antautunut sille.
Hän ei koskaan tehnyt syntiä.
Koska hän oli synnitön, hän saattoi uhrata itsensä.
Toorasta näemme, -
että uhrin piti olla täysin virheetön, täydellinen.
Olemme jo nähneet, että Messias oli kaikin puolin täydellinen.
Hän osoitti täydellisyytensä ja alamaisuutensa Jumalan tahdolle -
kärsimällä kauhistuttavan ristinkuoleman.
"...joka on ollut kaikessa kiusattu ...kuitenkin ilman syntiä."
Tuon valossa meidän pitää reagoida.
Jos emme ota Messiaan työtä vastaan, -
se on kohdallamme turha.
Messias on lunastanut meidät, mutta jos emme ota hänen työtään vastaan -
on aivan kuin joku olisi tallettanut meidän nimellämme pankkiin -
suuren rahasumman. Se on meidän eivätkä muut pääse siihen käsiksi.
Mutta jos et tiedä talletuksesta tai et nosta sitä, mitä hyötyä siitä on?
Meidän täytyy siis tietää, mitä Messias on tehnyt, -
kuka hän on ja miten meidän tulee reagoida.
Jos emme ota vastaan, Messiaan työ meni kohdallamme hukkaan.
Jae 16: "Käykäämme sentähden uskalluksella [luottavaisesti]..."
Lähestykäämme häntä luottavaisesti, koska hänen työnsä riittää.
"Käykäämme sentähden uskalluksella armon istuimen eteen..."
Mahtava kohta: "Tulkaamme siis rohkeasti armon istuimen eteen."
Tämä merkitsee useita seikkoja.
Ensinnäkin sovituspäivänä tunnustamme syntimme.
Koska Messiaan työ on riittävä, -
voimme mennä luottavaisesti Jumalan eteen tunnustamaan syntimme.
Voimme tehdä tiliä jo nyt, niin että kaikki on käsitelty.
Synti on jo maksettu, mutta puhun nyt hengellisestä kokemuksesta.
Tunnustamme asian, jota olemme hävenneet, -
ja sanomme: se on nyt sinun veresi alla.
Ylipapin työ on peittänyt syntimme ja poistanut ne.
On aivan kuin syntiä ei olisi edes tapahtunut.
Valtava vapaus ja rohkaisu.
Syntien anteeksisaaminen on yksi armon puolista.
Jumalan armossa on toinenkin tärkeä puoli: -
Jumalan armo muuttaa meitä.
Armon ja liiton välillä on läheinen yhteys.
Jos heprean puhujalta kysytään, mitä armo on hepreaksi, -
hän vastaisi chesed.
Jos pyytää rabbia selittämään sanan chesed merkitystä, -
jokainen rabbi vastaisi: -
Chesed on Jumalan laupeus ja armo, -
jotta hän voisi toteuttaa elämässäsi liittonsa lupaukset.
Jumala antaa meille armonsa, -
jotta hänen liittonsa lupaukset voisivat tulla elämässämme todeksi.
Jumalan liiton suuri lupaus on valtakunta.
Jumalan armo toimii elämässämme, -
jotta voisimme osoittaa yhteytemme valtakuntaan.
Emme ole tämän maailman kansalaisia vaan tulevan.
Tässä on kehotus, joka perustuu siihen, -
kuka Messias on ylimmäisenä pappinamme.
Hän tuli alas taivaasta. Hän ymmärtää meitä.
Hän oli synnitön ja uhrasi oman verensä, -
ei vuohien, härkien, karitsojen tai muiden uhrieläinten verta.
Hän uhrasi oman verensä, Jumalan Pojan veren.
Siksi saamme luottaa siihen, -
että syntien anteeksianto on todellinen ja on voimassa.
"Käykäämme sentähden uskalluksella armon istuimen eteen, -
että saisimme laupeuden..."
Melkein aina, kun huomaan Kirjoituksissa sanan "laupeus", -
haluan haastaa sinut ajattelemaan erästä asiaa.
Milloin viimeksi anoit polvillasi Jumalaa olemaan sinulle laupias?
Jos et ole tehnyt niin viime aikoina tai koskaan, -
et ymmärrä sitä, mitä Jumala sinulta odottaa.
Järjestömme aikoo -
painattaa hepreaksi vihkosen, -
jossa puhutaan Jumalan 613 käskystä.
Sanot, että me emme ole lain alla. Totta.
Ei laki minua enää tuomitse, mutta laki on yhä totta.
Paavali sanoo Room. 7:14:ssä, -
ettei laki ole lihalliselle eli pelastumattomalle ihmiselle.
Lailla on merkitystä hengelliselle ihmiselle.
Uskovana, joka ei ole lain alla, voin kuitenkin käyttää lakia hyväkseni.
Kokoamme lait vihkoseksi -
ja katsomme niitä messiaanisesta uuden liiton näkökulmasta.
Kun luemme niitä Pyhän Hengen johdossa, saamme synnintunnon.
Pyhä Henki opettaa minua, miten soveltaa kohtaa elämääni.
Mitä minun pitäisi tehdä nyt tuon lain perusteella?
Mitä tuon lain tarkoitus merkitsee käytökselleni tänään?
Saan synnintunnon. Ymmärrän syntini.
Sen tuloksena tunnustan syntini.
Kun sairastumme, menemme lääkäriin.
Lääkäri ottaa minusta kokeita saadakseen selville diagnoosin.
Kokeiden tuloksista näkyy, onko joku ongelma, miksi tunnen oloni sairaaksi.
Kun luemme Jumalan käskyjä, -
näemme elämässämme olevia syntisiä alueita.
Uskovinakin taistelemme yhä syntiä vastaan.
Juuri siitä tämä kohta ylipapista puhuu.
Kyse ei ole menneestä vaan päivittäisestä asiasta.
Meidän tulee ymmärtää, että tarvitsemme anteeksiantoa.
Meidän tarvitsee nähdä synti, -
jotta voimme tunnustaa sen ja Messias saa muuttaa meitä.
Hepr. 4:16 kreikasta: "Käykäämme sentähden uskalluksella -
armon istuimen eteen, -
että saisimme laupeuden ja löytäisimme armon, -
avuksemme hyvään aikaan."
Hyvä aika merkitsee sopivaa, oikeaa aikaa.
Sana "hyvä" merkitsee tässä sitä, että saamme kokea täyttymystä.
"Hyvä" viittaa Jumalan tahtoon.
Voimme luulla, että armo merkitsee vain syntien anteeksisaamista.
Kyllä se sitäkin merkitsee, ja sitä tarvitsemme.
Armon toinen tehtävä on vaikuttaa meissä muutosta.
Että löydämme armon hyvään aikaan.
Hyvä aika on aika toteuttaa Jumalan tahtoa.
Se aika on juuri nyt.
Meidän tulee nöyrtyä ja ymmärtää ylipapin työ.
Missä ylimmäinen pappi on nyt?
Sanot, ettei nyt ole jom kippur. Ei sillä ole väliä.
Ylipappi on Jumalan oikealla puolella rukoilemassa puolestamme.
Hän ei pelkästään anna syntejämme anteeksi -
vaan vie myös Jumalan eteen pyyntömme.
Mitä meidän pitäisi rukoilla? Ei vain omien tarpeidemme puolesta.
Herra, minulla on vaikeuksia tällä alueella. Ei ole rahaa tähän laskuun.
Saamme tietysti kertoa hänelle tarpeemme.
Meidän tulisi myös kysyä Jumalalta: -
"Mikä sinun suunnitelmasi on elämääni varten?
Herra, rukoile puolestani, että sinun tarkoitusperäsi ja suunnitelmasi -
toteutuisivat elämässäni.
Vaikuta, että etsisin sinun valtakuntaasi."
Sitä oikea hengellisyys on.
Miksi Johannes sanoi: -
"Minun tulee vähetä, hänen tulee kasvaa."
Monet ajattelevat kohdan tarkoittavan sitä, -
että Johanneksen palvelutyö oli loppumassa ja Jeshuan alkamassa.
Totta, mutta se tarkoittaa muutakin.
Pidän juutalaisuudessa siitä, -
että se opettaa katsomaan asioita monesta eri näkökulmasta.
Juutalaisuus puhuu Tooran 70 eri puolesta.
Timantissakin on monta eri viistettä.
Myös Jumalan Sanassa on useampia näkökulmia.
Huomaamme Jumalan Sanasta seuraavaa.
Kun minä, ajatukseni ja unelmani vähenevät -
ja mitä enemmän ymmärrän Jeshuaa ja hänen työtään, -
ja sitä, mitä hän tahtoo tehdä minussa ja minun kauttani, -
huomasin aiemmista pyynnöistäni, miten hengellisesti kasvamaton olin -
ja olen joskus vieläkin.
Minun tulee käsittää, että minun tulee vähentyä -
ja hänen toiveidensa, tahtonsa, tarkoitusperiensä ja suunnitelmiensa -
pitää saada kasvaa.
Ennen kuin tulen hänen eteensä tuolla asenteella, -
tarvitsen edelleen maitoa vahvan ruuan sijaan.
Uskovat tarvitsevat opetusta, vaikka heidän pitäisi olla jo Sanan opettajia.
Uskovat ovat monesti kasvamattomia, koska asenne on itsekeskeinen.
Seurakunta ruokkii tuota asennetta -
eikä opeta, että minun tulee vähetä ja hänen kasvaa.
Se on yksinkertainen mutta väkevä lause.
Kiitos mukanaolosta. Tutkithan kanssamme koko Heprealaiskirjeen.
Toivottavasti sait siunauksen ja voit kertoa siitä muille.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen